《谷帘泉》
宋代·陈舜俞

玉帘铺水半天垂，行客寻山到此稀。
陆羽品题真黼黻，黄州吟此尽珠玑。
重来一酌非无分，未挈吾瓶可忍归。
终欲穷源登绝顶，带云和月弄清晖。

作者简介：（?—1072）宋湖州乌程人，字令举，号白牛居士。仁宗庆历六年进士。嘉祐四年复举制科第一。官著作佐郎。神宗熙宁三年，以屯田员外郎知山阴县。反对“青苗法”，疏谓其法乃“别为一赋以敝海内，非王道之举”，责监南康军盐酒税。有《都官集》等。